IMEČČA N TIRRGIN .
Γwebbzen ikrafen n Tilelli (mayyu 1994) kigan n imezdaɣ n Tfilalt g tawda taberkant. Ajenwi n gar-taɣdemt (injustice) isul ittemra i medden ger tuyat. Urmen seg ibniqen d waccad n tenbaṭ taderɣalt. Ikrafen slellin awed kigan yaḍen seg tawda, Sbeɣsen-ten, fken-asen afud.
Ikrafen n Mayyu ayed d-issenkren Muḥa Waknin, anelmad g tesdawit n Tadawt N Uferdu (Fas), seg unuddem-nnes. Reẓmen-as allen ɣef tmust-nnes ittukrafen d yiles-nnes igerden. Ammi as d-tessenker tedyant (affaire) n Tilelli afriwen. Yiwt tnekra ayed tga tebɣest-nnes, tbedd.
Iddeɣ d-yaɣul Muḥa ɣer iɣrem-nnes, Tizi n Wuzzal, g unẓul, iddem ar d-isduy imezdaɣ, ar asen isawal ɣef izerfan-nnsen d ɣef umentil n Tilelli. Yamu g imeɣnasen imezwura mi ttinin g Tfilalt : « Ayt Wazzul.»
Uɣul n Muḥa d ikrafen n Tilelli mgaren-d ninti d umlala-nnes (n Muḥa) d Bassu Tiskett, yan unezbay awessar ikkan akw iniɣan n Waṭlas d winin Uruppa g iseggwasen n 1940. Bassu yaɣul-d ɣer iɣrem-nnes, Mm Umersiḍ, g issarem ad immet, maka yufa-d imezdaɣ-nnes ffɣen-t. Ur issin mani kkan. Therḍ-tten yat teṛmist (entreprise) n umexzen asen yukren aman n uɣbalu n yiɣrem-nnsen.
Ger Muḥa mi itkar wul s usirem d Bassu itnadan imezdaɣ n iɣrem-nnes, temmɣid yat tiddukla taxatart.
Adlis-ddeɣ d-tarezzift i winna akw yurmen tirrgin d usselku n tenbaṭ.
Aruɣ ungal-ddeɣ g iseggwasen 1996 d 1997, alseɣ-as diɣ tirra g 2015. Kigan n iberyan seg udlis kkan ffɣen-d g tesɣunt TIZIRI n Tmesmunt N Imaziɣen (Bruksil / Iseggwasen n 1999/2000), ddaw uzwel n « Igujilen n wawal ».
Imečča n Tirrgin, Tiẓrigin Azag N Wuccen, Lil, 2017.
Le Livre en PDF/ Adlis s PDF :
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn